recursal/SuperWikiNEXT-32B huggingface dataset:
**Դանդինի Դանդինի Դաստանա** կամ **Դանդինի** (թուրքերեն՝ Dandini Dandini Dastana), թուրքական հայտնի օրորոցային երգ։

Երգի տեքստը
-----------

Թուրքերեն տեքստը
Dandini dandini dastana
Danalar girmiş bostana
Kov bostancı danayı
Yemesin lahanayı
Huuu huuu huuu
Dandini dandini danadan
Bir ay doğmuş anadan
Kaçınmamış yaradan
Mevla korusun nazardan
Huuu huuu huu hu
Dandini dandini danaylı
Kaplarımız kalaylı
Kızım konak gelini
Oğlum olsa saraylı
Huu huu huu hu
Dandini dandini danaylı
Benim oğlum onaylık
On olmasın beş olsun
Güzellere eş olsun
Eee eee eee
Հայերեն տեքստը
Դան դինի դան դինի դաստանա,
Այգի մտան հորթերը խենթ,
Այգեպանը արագ քշեց նրանց մի կողմ,
Նրանք կուտեին կաղամբները հաստատ,
Հուուու հուուու հուուու։
Դան դինի դան դինի,
Լուսինը ծնվում է մոր արգանդից,
Աստված ոչինչ չի թաքցնում նրանից,
Թող Աստված պաշտպանի նրան Սատանայի աչքից,
Հուուու հուուու հուուու։
Դան դինի դան դինի,
Թող մեր ափսեները լինեն արճիճից,
Թող իմ դուստրը լինի հարս մեծ տանը,
Եվ իմ որդին բնակվի պալատում,
Հուուու հուուու։
Դան դինի դան դինի,
Իմ որդին տաս ամսական է,
Այդ երբ անցավ հինգ ամիս,
Թող նա գտնի գեղեցկուհի հարս,
Էհ ե, էհ ե, է, էհ ե։

Ծանոթագրություններ
------------------

1. ↑  «Turkish Children's Songs - Dandini Dandini Dastana lyrics + English translation»։ *lyricstranslate.com* (անգլերեն)։ Վերցված է 2022 թ․ սեպտեմբերի 5

Արտաքին հղումներ
----------------

* "UKTKlullabies", *Օրօրոցային երգեր*։
**Դեֆթոունզը** ամերիկյան ալտերնատիվ մետալ խումբ ստեղծված  Կալիֆոռնիա նահանգի Սակրամենտո քաղաքում 1988 թվականին։ Խմբի հիմնադիր անդամներն են Չինո Մորենոն (վոկալ, ռիթմ-կիթառ), Սթիվեն Կարպենթերը (կիթառ), Էյբ Քանինգհեմը (հարվածային գործիքներ) և Դոմինիկ Գարսիան (բաս)։ Ստեղծման առաջին հինգ տարիներին խմբի կազմը փոխվել է մի քանի անգամ, սակայն կարգավորվեց 1993 թվականին, երբ Քանինգհեմը վերադարձավ 1990 թվականին լքելուց հետո։ Այս ժամանակ Չի Չենգը բասիստ էր։ Կազմը կանգուն մնաց տասնհինգ տարի, բացառության ստեղնաշարավոր և հնչյունավորող Ֆրենկ Դելգադոյից, ով համալրել է խումբը 1999 թվականին։ Խումբը հայտնի է որպես ամենաէքսպերիմենտալ խմբերից, որը զբաեղեցրել է ալտերնատիվ մետալի հարթակը և շատ ժամանակ քննադատվում է որպես «Ռադիոհեդի մետալ»։

Deftones-ը թողարկել է ութ ալբոմ իր ստաղծման օրվանից։ 1993 թվականին խումբը պայմանագիր կնքեց Maverick Records-ի հետ և շուտով թողարկեց առաջին *Adrenaline* ալբոմը 1995 թվականին։

Ծանոթագրություններ
------------------

1. ↑  Chan Cherylene։ «Deftones' Abe Cunningham: "We just let things happen, for better or worse"»։ Insing.com։ Արխիվացված է օրիգինալից 2017 թ․ հուլիսի 5-ին։ Վերցված է 2018 թ․ մայիսի 4  `|url-status=` պարամետրը գոյություն չունի (օգնություն); `|df=` պարամետրը գոյություն չունի (օգնություն)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Բենդքեմփ · Deezer · Ինստագրամ · Last.fm · SoundCloud · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 14007311w · GND: 10310548-7 · ISNI: 0000000115373852 · LCCN: no99017704 · NKC: xx0054685 · VIAF: 149126214 · WorldCat VIAF: 149126214 |

 |

 |
**ProcDump**, հրամանի տողի միջոցով աշխատող ծրագիր, որը նախատեսված է մշակչի ծրագրերի մոնտիթորիքնգի, ինչպես նաև հարկադրական կասեցման համար։ Պրոցեսսների նմանատիպ կասեցումը կարող են օգտագործել անդիմինստրատորները կամ ծրագր մշակողները։ Այն կարող է նաև կատարել կասեցումներ, ելնելով համակարգի կատարողական հաշվիչների արժեքներից։

Բնութագիր
---------

Սկզբնապես, ProcDump-ը հասանելի է եղել միայն Microsoft Windows օպերացիոն համակարգի համար։ 2018 թվականի նոյեմբերին, Microsoft հաստատեց Sysinternals-ի ծրագրերի ( ներառյալ՝ ProcDump, ProcMon), ադապտացումը Linux օպերացիոն համակարգի համար։ Ծրագիրը բաց աղբյուր է։ Այն լիցենզավորված է MIT լիցենզիայով և կոդի աղբյուրը հասանելի է GitHub-ում։

Linux տարբերակի համար անհրաժեշտ է Linux kernels-ի 3․5 տարբերակ և բարձր և կարող է մեկնարկվել Red Hat Enterprise Linux / CentOS 7, Fedora 26, Mageia 6, Ubuntu 14.04 LTS։ Այն ճշգրտորեն չունի այն ողջ առանձնահատկությունները ինչ-որ ունի Windows-ի համար նախատսված տարբերակը։

Ծանոթագրություններ
------------------

1. ↑  ProcDump - Monitor CPU/processes - Windows CMD - SS64.com
2. ↑  How to collect memory dumps using ProcDump - Sitecore Knowledge Base
3. ↑  Cimpanu Catalin (նոյեմբերի 5, 2018)։ «Microsoft working on porting Sysinternals to Linux»։ *ZDNet*։ CBS Interactive։ Վերցված է նոյեմբերի 5, 2018
4. ↑

Արտաքին հղումներ
----------------

* ProcDump - Windows Sysinternals | Microsoft Docs
* GitHub - microsoft/ProcDump-for-Linux: A Linux version of the ProcDump Sysinternals tool
**«Seven Seas Of Rhye»**, անգլիական Քուին ռոք խմբի «Queen» և «Queen II» ալբոմների եզրափակիչ երգը, գրված Ֆրեդի Մերկուրիի կողմից («Queen» ալբոմում այն ներառված է որպես գործիքային կորուստ)։ Թողարկվել է երկու անգամ՝ 1973 և 1974 թվականներին։ Երկրորդ տարբերակը երկրորդ ալբոմից դարձավ խմբի երրորդ սինգլը։

Թողարկվելով որպես սինգլ, խումբը երգը կատարել է Top of the Pops երաժշտական նախագծի ժամանակ, որից հետո այն անգլիական չարթերում հասել է յոթերորդ հորիզոնական։

«Queen II» ալբոմի տարբերակում արպեջոյով կատարումը դաշնամուրի վրա Ֆրեդին նվագում է երկու ձեռքերով և օկտավաներում ընդմիջումներով, մինչդեռ «Queen» ալբոմի տարբերակում և կենդանի ելույթների մեծամասնություններում Ֆրեդին նվագում է մեկ ձեռքով։ Այս թեման հիշատակվում է «It’s A Beautiful Day (Reprise)» երգի վերջում։

«Seven Seas of Rhye»-ը հիշատակվում է նաև «Lily Of The Valley» երգում՝ «Sheer Heart Attack» ալբոմից «Messenger from Seven Seas has flown/To tell the king of Rhye he’s lost his throne» խոսքերով։
Ձայնապնակի Բ-մասում ձայնագրված է եղել «See What A Fool I’ve Been» երգը, գրված Բրայան Մեյի կողմից։

Հղումներ դեպի այլ աշխատանքներ
-----------------------------

Հեփի Ռոուդսի «Nevermore» երգը, որը նվիրված է Ֆրեդի Մերկուրիին, վերաբերվում է այս և Քուինի այլ երգերին։

Չարթեր
------

### Մեծ Բրիտանիա

| Մեծ Բրիտանիայի չարթը 1974 թվականի մարտի 9-ից |
| --- |
| Շաբաթ | 01 | 02 | 03 | 04 | 05 | 06 | 07 | 08 | 09 | 10 |
| Դիրք | 45 | 30 | 15 | 15 | 11 | 10 | 14 | 17 | 36 | 50 |

Ծանոթագրություններ
------------------

1. ↑  «Chartstats.com Is For Sale»։ *www.chartstats.com*։ Վերցված է 2018 թ․ դեկտեմբերի 31
«**Haikyuu!!**» (ճապ.՝ ハイキュー!!), սպորտային մանգա վոլեյբոլի մասին, որի հեղինակն է Հարուիտի Ֆուրուդատեն։ Մանգան թողարկվել է 2012 թվականի փետրվարից մինչև 2020 թվականի հուլիսը Weekly Shonen Jump ամսագրում և հրապարակվում է առանձին գլուխներով՝ տանկոբոնների հետ միասին, որոնք հրատարակում է Shueisha հրատարակչությունը։ Առաջին անգամ պատմությունը ներկայացվել և հրապարակվել է վանշոտի տեսքով Shueisha հրատարակչության Jump NEXT! ամսագրում մինչև ամբողջական թողարկումը։ 2019 թվականի մարտի դրությամբ Ճապոնիայում թողարկվել է այդ մանգայի արդեն երեսունվեց հատոր։

Սյուժե
------

Շոյո Հինատան միջնակարգ դպրոցի աշակերտ է, որը պատահաբար հեռուստացույցով տեսնում է ազգային առաջնության խաղը, որից հետո սկսում է սիրել վոլեյբոլը։ Հինատան որոշում է նմանվել այն հայտնի խաղացողին, որին նա տեսել է հեռուստացույցով։ Հինատան ունենում է «փոքրիկ հսկա» մականունը ցածրահասակ լինելու պատճառով։ Շուտով նա ստեղծում է վոլեյբոլի ակումբ դպրոցում, որտեղ սկսում է ինքնուրույն պրակտիկա։ Մասնակիցների բացակայության պատճառով ակումբը վերածվում է խմբակի, սակայն միջնակարգ դպրոցի վերջին տարում խմբակ է մտնում ևս հինգ մարդ, և Հինատան որոշում է վոլեյբոլի թիմ ստեղծել ու մասնակցել մրցաշարի։ Մրցաշարին մեկնում է երեք առաջնեկներից բաղկացած թիմը, որոնք դեռ լիովին չեն սովորել վոլեյբոլի կանոնները։ Առաջին մրցաշարում թիմը պարտվում է, քանի որ նրանք խաղում էին Կիտագավա Դայթի դպրոցի դեմ, որը հայտնի է իր ուժեղ խաղով և հայտնի խաղացող Տոբիո Կագեյամայով, որը ստացել է «հարթակի արքա» մականունը։ Չնայած պարտությանը, Հինատան ցույց է տալիս իր աներևակայելի բարձր թռիչքները, որոնք հետաքրքրում են Տոբիոյին։ Չպատրաստվելով ընդունել պարտությունը, Շոյոն երդվում է հաղթել և գերազանցել Կագեյամային։ Կարասունո ավագ դպրոց տեղափոխվելուց հետո Հինատան հանդիպում է իր վաղեմի մրցակցին։ Առաջին մի քանի օրերին նրանք շատ լարված հարաբերություններ են ունենում, բայց հետո նրանք ընդհանուր լեզու են գտնում, և նրանց կյանքը սկսում է շատ արագ փոխվել դեպի լավը։

Քննադատություն
--------------

«Haikyu!!»-ն հիմնականում ստացել է դրական արձագանքներ։ 2020 թվականի մայիսին մանգան հրատարակվել է 38 միլիոն օրինակով՝ զբաղեցնելով 4-րդ հորիզոնականը Weekly Shonen Jump-ում թողարկվող սերիաների շարքում։

2016 թվականին մանգան հաղթել է շոնեն կատեգորիայում՝ Shogakukan 61-րդ մրցանակի համար։

Ծանոթագրություններ
------------------

1. 1 2  AniList — 2013.
2. 1 2  MangaDex — 2018.
3. ↑  MangaUpdates — 2004.
4. ↑  «Shueisha's online *Book Navi* listing» (ճապոներեն)։ Shueisha։ Վերցված է 25 марта, 2014
5. ↑  Douresseaux, Leroy. (2016-07-29)։ «Haikyu!! Volume 1 manga review» (անգլերեն)։ ComicBookBin։ Վերցված է 2016-08-08
6. ↑  «Weekly Shonen Jump»։ *Twitter*։ Վերցված է 7 June 2020
7. ↑  «Haikyu!!, My Love Story!!, Sunny Win Shogakukan Manga Awards»։ *Anime News Network*։ Վերցված է 27 April 2016

Արտաքին հղումներ
----------------

* Պաշտոնական կայք (ճապոներեն)
* Մանգայի պաշտոնական էջը Shōnen Jump ամսարգրի կայքում(ճապոներեն)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Anime News Network · FilmAffinity |

 |
***Hajime, pt. 3*** , Miyagi & Էնդշպիլ հիփ հոփ դուետի չորրորդ ստուդիական ալբոմը, թողարկված 2018 թվականի հուլիսի 20-ին։

Նկարագրություն
--------------

Ինը ամիս ընդմիջումից հետո Ազամատը և Սոսլանը (արտիստների իրական անուններ) հայտարարեցին *Hajime, pt. 3-ի* թողարկման մասին, որն ավարտում էր *Hajime* եռերգությունը 2018 թվականի հուլիսի 9-ին։ 2018 թվականի հուլիսի 13-ին թողարկվեց ալբոմի փրոմոութեր-սինգլը` «Дама»-ն։

Ալբոմի թողարկումը կայացել է 2018 թվականի հուլիսի 20-ին Apple Music, iTunes, BOOM, Яндекс.Երաժշտություն թվային հարթակներում։ Ալբոմի մեջ ներառվել են այնպիսի երգեր, ինչպիսիք են «Фея», «Fire Man» և «Колизей», ինչպես նաև համատեղ երգեր Ռեմ Դիգգայի և TumaniYO-ի հետ։ Apple Music-ում և iTunes-ում *Hajime, pt. 3-ը* թողարկումից ավելի քան մեկ ամիս անց զբաղեցրել է առաջին հորիզոնականը ալբոմների չարթում։

2018 թվականի հուլիսի 30-ին թողարկվեց բոնուսային սինգլ «In Love»-ը, KADI-ի մասնակցությամբ։

Ալբոմի ներկայացումը տեղի է ունեցել 2018 թվականի հոկտեմբերի 5-ին A2 ակումբում։

Ստեղծագործությունների ցանկ
--------------------------

| # | Անվանում | Տևողություն |
| --- | --- | --- |
| 1. | «Колизей»   | 4:27 |
| 2. | «Дама»   | 3:34 |
| 3. | «Я хочу любить»   | 3:48 |
| 4. | «Фея»   | 3:45 |
| 5. | «Fire Man»   | 3:37 |
| 6. | «Don't Cry» (feat. Рем Дигга) | 3:42 |
| 7. | «Fuck the Money» (feat. TumaniYO) | 4:11 |
| 8. | «Look at the Scars»   | 3:47 |
| 9. | «Listen to Your Heart»   | 3:24 |
| 10. | «In Love (bonus)» (feat. KADI) | 3:15 |

Ծանոթագրություններ
------------------

1. ↑  «Стена»։ m.vk.com։ Վերցված է 2019 թ․ հուլիսի 31
2. ↑  «ТНТ MUSIC • MiyaGi & Эндшпиль пьянеют от любви в песне «Дама»» (ru-RU)։ tntmusic.ru։ Վերցված է 2019 թ․ հուլիսի 31
3. ↑  «‎Hajime, Pt. 3 by Miyagi & Эндшпиль» (en-gb)։ Վերցված է 2019 թ․ հուլիսի 31
4. ↑  «Miyagi & Эндшпиль "Hajime 3"» (ռուսերեն)։ The-Flow.ru։ Վերցված է 2019 թ․ հուլիսի 31
**Tux Typing**, տպագրելու անվճար ծրագիր, որն ստեղծվել է հատկապես երեխաների համար։ Այն ունի մի քանի տարբեր տեսակի խաղեր, բարդության մի քանի աստիճաններով։ Այն նախագծված է այնպես, որպեսզի լինի զվարճալի և բարելավվի մեկ րոպեում տպվող բառերի արագությունը։

Тux Typing-ը գրվել է C ծրագրավորման լեզվով և հասանելի է Լինուքսի տարբեր տարբերակներում։

Միջավայր
--------

Tux Typing ծրագիրն ունի նախավարժանքի տարբերակ` տպելու հիմունքները սովորելու համար։ Այն նաև ունի երկու խաղեր։ Առաջինում ձկները թափվում են երկնքից։ Ամեն ձկան վրա գրված է տառ և ձկներով կազմված են բառեր։ Երբ խաղացողը տպում է համատասխան բառը, Տուքսը տեղափոխվում է և ուտում է ձկներին։ Երկրորդ խաղը նման է դրան, բայց ունի այլ նպատակ` կանխել գիսավորների անկումը քաղաքի վրա։ Երբ գիսավորն ընկնում է քաղաքի վրա, վահանը հեռացվում է, ապա, եթե այն հարվածում է առանց վահանի, այն անհետանում է։ Եթե գիսավորի հարվածից քաղաքը ավերվում է, խաղացողը միավորներ է կորցնում։ Երկու խաղում էլ, որպես բառերի աղբյուր կարող են ընտրվել տարբեր լեզուներ։

Ծանոթագրություններ
------------------

1. ↑
2. ↑
3. ↑  Diehl Mike (October 21, 2009)։ «Teaching with Tux»։ Linux Journal։ Վերցված է March 7, 2016
4. 1 2  Radulescu Bogdan։ «Tux Typing Review»։ *softpedia*։ Վերցված է 2016-04-15
5. ↑   (չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | չարորաբան |

 |
**Ultratop**, կազմակերպություն, որը զբաղվում է ազգային բելգիական հիթ շքերթի ձևավորմամբ և հրապարակմամբ։ Ultratop-ը շահույթ չհետապնդող կազմակերպություն է, որը ստեղծվել է Բելգիայի Ժամանցային բաժին (BEA), IFPI անդամ։

Բելգիայի մշակութային, պատմական և լեզվաբանական բնութագրիչների շնորհիվ Ultratop-ի հիթ շքերթի աղյուսակներ բաժանված են Ultratop Wallonia և Ultratop Flanders-ի։ Այսպիսով, առաջին աղյուսակը հիմնված է Բելգիայում ֆրանսերեն լեզվով, Վալոնիայում, տարածված տվյալների վրա, իսկ երկրորդը, հոլանդերեն լեզու տարածված Ֆլանդրիա յիտարածքում։

Ֆլամանդական աղյուսակում հիմնականում **Ultratop 50 Singles** և **Ultratop 50 Albums** են։ Վալոնիայում՝ **Ultratop 40 Singles** և **Ultratop 50 Albums**. Բոլոր հիթ շքերթների աղյուսակները հիմնված են վաճառքի տվյալների վրա։ Հիթ շքերթները դուրս են գալիս TMF Flanders ռադիոյի և Plug TV հեռուստաալիքի եթերում։

**Ultratip**

Ultratip-ը Ultratop-ի անալոգային տարբերակն է, որը ձևավորվում է ոչ միայն վաճառքի տվյալների, այլ նաև ռադիոյի և հեռուստատեսության ռոտացիայի հիման վրա։

**Ultratop հիթ շքերթների ամբողջական ցանկ**

| հիթ շքերթ | Ֆլանդրիա | Վալոնիա |
| --- | --- | --- |
| **Ultratop 50 Singles** | Top 50 | Top 50 |
| **Ultratop 200 Albums** | Top 200 | Top 200 |
| Ultratop Compilations | Top 20 | Top 20 |
| Ultratop Dance | Top 50 | Top 50 |
| Ultratop Urban | Top 50 | *-* |
| Ultratop Airplay | Top 30 | Top 30 |
| Ultratop Alternative Albums | Top 50 | *-* |
| Back Catalogue Singles | Top 50 | Top 50 |
| Dance Bubbling Under | Top 20 | Top 20 |
| Albums Belges / Belgische Albums | Top 40 | Top 20 |
| Mid Price | Top 20 | Top 20 |
| Heatseekers Albums | Top 20 | Top 20 |
| Albums Classiques / Klassiek Albums | Top 20 | Top 20 |
| DVD Musicaux / Muziek-DVD | Top 40 | Top 10 |
| Ultratop Vlaams | Top 10 | *-* |
| Radio 2 Vlaams | Top 10 | *-* |
| Vlaams Kids | Top 5 | *-* |
|

Ծանոթագրություններ
------------------

1. 1 2 3  «Ultratop Belgian Charts»։ *Ultratop.be*։ ULTRATOP & Hung Medien / hitparade.ch։ Արխիվացված է օրիգինալից 2012-07-08-ին։ Վերցված է 2010-05-31
2. ↑  «LINKS — Local record industry associations» Archived 2011-05-17 at the Wayback Machine.. IFPI. Retrieved 2010-05-31.

Արտաքին հղումներ
----------------

* Պաշտոնական կայք Ultratop — Վալոնիա
* Պաշտոնական կայք Ultratop — Ֆլանդրիա
**Unity**, համակարգչային խաղերի մշակման միջհարթակային միջավայր։ Unity-ին թույլ է տալիս ստեղծել հավելվածներ, որոնք աշխատում են ավելի քան 25 տարբեր հարթակներում, ներառյալ անհատական համակարգիչներ, խաղային բարձակներ, շարժական սարքեր, վեբ-հավելվածներ և այլն։ Unity-ի թողարկումը կայացել է 2005 թվականին և այդ ժամանակից ի վեր ապրում է մշտական զարգացում։

Unity-ի հիմնական առավելություններն են մշակման տեսողական միջավայրի, միջհարթակային աջակցության և բաղադրիչների մոդուլային համակարգի առկայությունը։ Թերությունները ներառում են դժվարությունների առաջացումը բազմաբաղադրիչ սխեմաների հետ աշխատելիս և դժվարություններ արտաքին գրադարաններ միացնելիս։

Unity-ի վրա գրվել են հազարավոր խաղեր, հավելվածներ, մաթեմատիկական մոդելների տեսողականացումներ, որոնք ընդգրկում են բազմաթիվ հարթակներ և ժանրեր։ Ընդ որում, Unity-ն օգտագործվում է ինչպես խոշոր մշակողների, այնպես էլ անկախ ստուդիաների կողմից։

Հնարավորություններ
------------------

Unity-ի խմբագրիչն ունի պարզ Drag&Drop միջերես, որը բաղկացած է տարբեր լուսամուտներից, ինչի շնորհիվ կարելի է վրիպազերծել խաղը հենց խմբագրիչում։ Շարժիչն օգտագործվում է C# սկրիպտներ գրելու համար։ Նախկինում աջակցվում էին նաև Boo-ն (Python-ի բարբառը, որը դադարեցվել է 5-րդ տարբերակում) և JavaScript-ի մոդիֆիկացիան, որը հայտնի է որպես *UnityScript* (աջակցումը դադարեցվել է 2017.1 տարբերակում)։

Ֆիզիկական հաշվարկները կատարվում են NVIDIA-ի PhysX ֆիզիկական շարժիչով՝ եռաչափ ֆիզիկայի համար և Box2D շարժիչով՝ երկչափ ֆիզիկայի համար։ Գրաֆիկական API-ն DirectX-ն է (ներկայումս DX 11, աջակցվում է DX 12)։

Unity-ի միջոցով ստեղծված խաղեր
------------------------------

Unity-ի միջոցով ստեղծվել են հարյուրավոր խաղեր, հավելվածներ, նմանակիչներ։ Unity-ին օգտագործում են նաև խոշոր ընկերությունները (օրինակ՝ Blizzard Entertainment-ը)։ Unity-ի միջոցով ստեղծվել են տարբեր ժանրերի խաղեր, որոնց օրինակներն են՝

Gone Home
* Կրակիչ խաղ առաջին դեմքից - Guns of Icarus Online, Dead Trigger
* Քվեսթ առաջին դեմքից - Gone Home
* Սպորտային սիմուլյատոր - The Golf Club

Ծանոթագրություններ
------------------

1. ↑  Хокинг, 2016, էջ 16
2. ↑  Хокинг, 2016, էջ 22
3. ↑  Technologies Unity։ «Unity - Manual: Unity architecture»։ *docs.unity3d.com* (անգլերեն)։ Վերցված է 2023 թ․ օգոստոսի 13
4. ↑  Technologies Unity։ «Unity - Manual: Physics»։ *docs.unity3d.com* (անգլերեն)։ Վերցված է 2023 թ․ օգոստոսի 13

Արտաքին հղումներ
----------------

* Յունիթի պաշտոնական կայքը

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |

 |
Ընկերության գլխամասը Բեռլինում
**«Berlin-Chemie AG»** (*«Բեռլին-խեմի»*), գերմանական դեղագործական ընկերություն։ Հանդիսանում է իտալական «Մենարինի գրուպ» դեղագործական ընկերության ստորաբաժանումը։

Պատմություն
-----------

Ընկերության ստեղծումը վերագրվում է 1890 թվականին Բեռլինի Ադլերսհոֆ թողամասում Կալբաում քիմիական գործարանի լաբորատոր պատրաստուկների գործարանի հիմնադրմանը։ Առաջին գործարանը բացվել է Բեռլին-Ադլերսհոֆի նախկին Տրեպտով վարչական շրջանում (այժմ՝ Տրեպտով Քյոպենիկ շրջանի մաս)։ 1927 թվականին, «Schering AG» ընկերության հետ միավորվելուց հետո, «Բեռլին-խեմի»-ն ձեռնամուխ եղավ դեղամիջոցների արտադրությանը։ 1992 թվականից հանդիսանում է «Մենարինի գրուպի» մասը։

Արտադրություն
-------------

Ընկերությունը հիմնականում զբաղվում է քրոնիկ հիվանդությունների բուժման դեղամիջոցների արտադրությամբ։

Հիմնական ապրանքային խմբերն են՝

* Սրտանոթային և նյութափոխանակության թերապիայի միջոցներ,
* հակադիաբետիկ միջոցներ,
* Ցավազրկող և հակաբորբոքային դեղամիջոցներ,
* Ստամոքսաղիքային համակարգի խանգարումների բուժման միջոցներ,
* Վահանաձև գեղձի խանգարումների բուժման պատրաստուկներ,
* Մրսածության և հազի դեղամիջոցներ։

2013 թվականի փետրվարին «Բեռլին-խեմի»-ն ձեռք բերեց «Priligy» ապրանքանիշը, որը դեղամիջոց է վաղաժամ սերմնաժայթքման դեմ։ 2013 թվականի կեսերից պաստառների տեսքով համացանցում սկսեցին իրականացվել տվյալ խնդրին վերաբերող մեդիաարշավներ, որոնք քննադատական գնահատականի արժանացան բազմաթիվ բժիշկների շրջանում։ Ըստ տվյալ դեղամիջոցի գովազդային կայքի (*Come.de*), մեդիարշավի հետևում կանգնած էր հենց «Բեռլին-խեմի»-ն։

2015 թվականից, ճապոնական «Chugai» ընկերության հետ ունեցած լիցենզային համաձայնագրի միջոցով, «Բեռլին-խեմի»-ին հաջողվել է արտադրել և վաճառել հակաքաղցկեղային դեղամիջոցներ։

Ծանոթագրություններ
------------------

1. 1 2  vfa.de: Berlin Chemie AG
2. ↑
3. ↑
4. ↑  «Berliner Adreßbuch. Issue»։ Վերցված է 2022 թ․ մայիսի 4
5. ↑  «Berliner Adreßbuch. Issue»։ Վերցված է 2022 թ․ մայիսի 4

Արտաքին հղումներ
----------------

* Պաշտոնական կայք
* «Բեռլին-խեմի Մենարինի», հայաստանյան ներկայացուցչության պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 5235219-5 · ISNI: 0000000087809152 · VIAF: 127530130 · WorldCat VIAF: 127530130 |

 |
**Docus** (կամ **Docus Inc.**) ԱԲով աշխատող առողջապահական հարթակ է, որը տրամադրում է ԱԲ առողջապահական օգնականի՝ նախատեսված առողջության հետ կապված ցանկացած հարցերի պատասխաններ, ինչպես նաև ապահովում է հեշտ ճանապարհով ԱՄՆ-ում և Եվրոպայում բնակվող բժիշկների հետ առցանց խորհրդատվության կազմակերպումը։

Ընկերությունը հիմնադրվել է 2021 թվականին Հայաստանում, Երևանում՝ Ռոբերտ Սարգսյանի և Գևորգ Նազարյանի կողմից։ Ընկերության գլխամասային գրասենյակը գտնվում է ԱՄՆ-ում, Դելավեր նահանգի Ուիլմինգթոն քաղաքում։

Docus-ի հիմնական պրոդուկտը ԱԲ առողջապահական օգնականն է․ գործիք՝ որը մշակվել է առողջության հետ կապված բազմաթիվ հարցերի պատասխանելու համար։ Օգտատերերը կարող են անանուն ներկայացնել իրենց առողջական տվյալները, տալ առողջության հետ կապված հարցեր և ստանալ տեղեկատվություն։ ԱԲ առողջապահական օգնականը կարողանում է վերլուծել առողջական փաստաթղթեր և թեստերի արդյունքներ՝ տրամադրելով մանրամասն հաշվետվություն՝ օգտատերերի ախտանիշների, առողջական վիճակի և հնարավոր ախտորոշումների վերաբերյալ։ Ստեղծված ԱԲ հաշվետվությունները օգտատերերը կարող են ուղարկել բժշկական փորձագետներին՝ վավերացման համար։ Ինչպես նաև, հաշվի առնելով սեփական կարիքները, օգտատերները կարող են ընտրել ԱՄՆ-ից կամ Եվրոպայից բժշկական փորձագետներին՝ առցանց տարբերակով խորհրդատվություն ստանալու համար։

Ծանոթագրություններ
------------------

1. ↑  «Docus connects top Indian doctors with medical specialists from the USA, Europe»։ *Zee News* (անգլերեն)։ Վերցված է 2023-11-21
2. ↑  «AI-Powered Health Platforms»։ *TrendHunter.com* (անգլերեն)։ Վերցված է 2023-11-21
3. ↑  «Docus: The revolutionary platform that connects India’s hospitals with the world’s best doctors»։ *India Today* (անգլերեն)։ Վերցված է 2023-11-21
4. ↑  «Docus.ai allows users to get diagnosis via AI chatbot»։ *cnbctv18.com* (անգլերեն)։ 2023-08-04։ Վերցված է 2023-11-21
5. ↑  «Docus offers first-of-its-kind AI-powered online health assistant»։ *armenpress.am* (անգլերեն)։ Վերցված է 2023-11-21
Գրադարանի մուտքը
**«Ավ. Իսահակյանի անվան ԿԳ» ՀՈԱԿ-ի Խ. Գյուլնազարյանի անվան 15 գրադարան-մասնաճյուղ**, Երևան քաղաքի բնակչության գրադարանային-տեղեկատվական սպասարկումն ապահովող, քաղաքական, բարոյական, գեղագիտական դաստիարակությունն, գրադարանային մատենագիտական գիտելիքների ուսուցանող ու տարածող, կրթական համակարգի գործունեությանն օժանդակող, գիտամեթոդական աշխատանքներ կազմակերպող, հայ և համաշխարհային գրականության, պատմության, գրադարանային նոր ձևեր ու մեթոդներ մշակող պետական հաստատություն։

Պատմություն
-----------

Թիվ 15 գրադարան-մասնաճյուղը հիմնադրվել է 1958 թվականին։ Նախկինում այն անվանվել է թիվ 24 մասսայական գրադարան։ 1980 թվականին Իսահակյանի անվան ԳԿՀ-ի ստեղծումից հետո դարձել է գրադարանի պատանեկան գրադարան-մասնաճյուղ։ 1998 թվականի դեկտեմբերի 14-ին, Երևանի քաղաքապետի թիվ 1085 որոշման համաձայն, թիվ 15 պատանեկան գրադարանն անվանակոչվել է հայ անվանի գրող, գրականագետ Խաժակ Գյուլնազարյանի անվամբ։ 1958-1994 թվականներին գրադարանը ղեկավարել է  Լիզա Ճաղարյանը։ 1994 թվականից առ այսօր ղեկավարում է Սուսաննա Սոսոյանը։ 2017 թվականին ավարտվել են ֆոնդերի ավտոմատացված գրացուցակների ստեղծման աշխատանքները։ Գործարկվում են նաև էլեկտրոնային գրացուցակների «Ալեֆ» և «Կոհա» ծրագրերը։ 2018 թվականի հունվարի 1-ի տվյալներով, գրադարանի ֆոնդը կազմել է 20.624 միավոր գրականություն, իսկ ընթերցողների թիվը՝ 3064։

Գրադարանը համագործակցում է բազմաթիվ կրթական օջախների հետ, կարևորում է հատկապես դպրոցների հետ համագործակցությունը։ Գրադարանում գործում են «Փոքրիկների մոլորակ» և «Գրքասեր» ակումբները։ Ամեն տարի Խ․Գյուլնազարյանի անվան գրադարանը մասնակցում է «Մանկապատանեկան գրականության շաբաթ» և «Ազգային գրադարանային շաբաթ», «Ֆրանկոֆոնիայի օրեր» և «Էրեբունի-Երևան» տոնակատարությունների շրջանակներում անցկացվող միջոցառումներին։ 2018 թվականին գրադարանը նշեց եռատոն՝ Խ․Գյուլնազարյանի ծննդյան 100, գրադարանի անվանակոչության 20 և հիմնադրման 60 ամյակները։ Հոկտեմբերի 5-ին «Գրադարանավարի օր» ծրագրի շրջանակներում, գրադարանային գործի զարգացման մեջ ներդրած ավանդի համար աշխատակիցները պարգևատրվեցին պատվոգրերով և շնորհակալագրերով։

Հասցե
-----

Խ. Գյուլնազարյանի անվան 15 գրադարան-մասնաճյուղը գտնվում է Սայաթ-Նովա 37 հասցեում։

Ծանոթագրություններ
------------------

1. ↑  «Ավետիք Իսահակյանի անվ. կենտրոնական գրադարան»։ *www.isahakyanlibrary.am* (անգլերեն)։ Վերցված է 2018 թ․ նոյեմբերի 2
2. ↑  «Չկորցնելով մարդկային դիմագիծը»։ *www.hhpress.am*։ Վերցված է 2018 թ․ նոյեմբերի 3
**Zlatarna Celje, d.d.** (հայերեն հնչողոթյամբ՝ «**Զլատառնա Ցելե**»), սլովենական ոսկերչական և արծաթագործական ընկերություն, որի գլխավոր գրասենյակը գտնվում է Ցելե քաղաքում։ Ոսկերչական արտադրանքից զատ՝ թողարկում է ոսկու ձուլակտորներ, ատամնատեխնիկական ձուլվածքներ, տեխնիկական (արդյոնաբերական) ոսկի։ Ունի շուրջ հարյուր վաճառակետեր, որոնք հիմնականում սփռված են Սլովենիայում և նախկին Հարավսլավիայի Սոցիալիստական Դաշնային Հանրապետության կազմի մեջ մի ժամանակ մտած երկրներում։ Իր արտադրանքը վաճառում է *Zlatarna Celje* և *Lencia* ապրանքանիշերով։

2011 թվականին Ոսկու համաշխարհային խորհուրդը, ուսումնասիրելով ընկերության գործունեությունը, նրան ներառել է ոսկու վաճառքով զբաղվող վստահելի ձեռնարկությունների ցանկում։

Վերջին տարիներին *Zlatarna Celje*-ի իրականացրած խոշորագույն գործարքնրից են սլովենացի նշանավոր լեռնադահուկորդուհի, օլիմպիական կրկնակի չեմպիոնուհի Տինա Մազեի հետ համագործակցությունը և Սլովենիայի մայրաքաղաք Լյուբլյանայի *BTC City* թաղամասում *Plaza hotel* հյուրանոցային համալիրի շինարարությունում զգալի ներդրումներ կատարելը։

Ծանոթագրություններ
------------------

1. 1 2   |title=V Zlatarni Celje ne izdelujejo samo nakita |last=Bizovičar |first=Milka |date=11.8.2013 |work=Delo |accessdate=15.11.2013}}
2. ↑   |title= Rekorden dobiček Zlatarne Celje |last=Morozov |first=Sebastjan |date=4.6.2012 |work=Dnevnik |accessdate=15.11.2013}}
3. ↑   |title=Zlatarna Celje kot zanesljivi trgovec z zlatom |date=15.11.2011 |work=Kapital |accessdate=15.11.2013}}
4. ↑  «Foto: Tina Maze odvrgla kombinezon in oblekla le nakit»։ *MMC RTV-SLO*։ 2010 թ․ դեկտեմբերի 3։ Վերցված է 2013 թ․ նոյեմբերի 15

Արտաքին հղումներ
----------------

* Official site
**Dutch Top 40** (հոլ.՝ Nederlandse Top 40), նիդերլանդական շաբաթական երաժշտական հիթ-շքերթ, որը կազմում է *Stichting Nederlandse Top 40* ընկերությունը։ Ստեղծվել է որպես «Veronica Top 40», ռադիոհաղոդում *Radio Veronica* ռադիոկայանի եթերում 1965 թվականին։ «Veronica Top 40» անվանումը պահպանվել է մինչև 1974 թվականը, երբ ռադիոկայանը դադարեցրեց իր եթերը։

1965 թվականի հունվարի 2-ին ստեղծվել է առաջին Top 40 չարթը, որում առաջին հորիզոնականը զբաղեցնում էր The Beatles խմբի "*I Feel Fine*" երգը։ 1974 թվականին Stichting Nederlandse Top 40-ը գնեց Top 40 և անվանեց այն *De Nederlandse Top 40*: Dutch Top 40-ը Նիդերլանդների երեք պաշտոնական չարթերից մեկն է, մյուս երկուսն են Single Top 100 և Mega Top 50:

2014 թվականի փետրվարի տվյալներով չարթը կազմվում էր ռադիոհեռարձակումների հաճախության և սոցիալական կայքերում հանրաճանաչության հիման վրա։

1993-ից 2018 թվականնրը Top 40-ը հեռարձակվել է Radio 538 ռադիոկայանի եթերում։ Այժմ Qmusic-ը հեռարձակում է Dutch Top 40 իր ռոդիոեթերում ամեն ուրբաթ 14.00-ից 18.00:

Ծանոթագրություններ
------------------

1. ↑  Stichting Nederlandse Top 40։ «Samenstelling Top 40»։ *Top40.nl* (հոլանդերեն)։ Վերցված է 2018 թ․ փետրվարի 21

Արտաքին հղումներ
----------------

* *Dutch Top 40* պաշտոնական կայք
**«Kaos»**, սպասվող ամերիկյան դրամատիկ վեբ հեռուստասերիալ, որի պրեմիերան տեղի կունենա Նեթֆլիքսում։ Հեռուստասերիալը պատվիրվրել է 2018 թվականի հունիսի 10-ին։

Նախադրյալ
---------

Kaos-ը նկարագրվում է որպես «Հունական դիցաբանության սև հումորոտ և ժամանակակից վերաիմաստավորում, որը ուսումնասիրում է գենդերային քաղաքականության, իշխանության և ստորգետնյա աշխարհի կյանքի մասին թեմաները»։

Արտադրություն
-------------

### Զարգացում

2018 թվականի հունիսի 10-ին հայտարարվեց, որ Նեթֆլիքսը պատվիրել է հեռուստասերիալը։ Սերիալը ստեղծվել և գրվել է Չարլի Քովելի կողմից։ Սպասվում է, որ գործադիր պրոդյուսերներ են լինելու Նինա Լեդերմենը, Տանյա Սեգատչյանը և Ջոն Վուդվորդը։ Հեռուստասերիալի արտադրական ընկերություններն են All3Media-ն և Brightstar-ը։

Ծանոթագրություններ
------------------

1. 1 2  Pedersen Erik (June 10, 2018)։ «'Kaos': Netflix Orders Series Reimagining Greek Mythology From Charlie Covell»։ *Deadline*։ Վերցված է June 11, 2018
2. ↑  Adalian Josef (June 10, 2018)։ «The End of the F\*\*\*ing World Writer Bringing KAOS to Netflix»։ *Vulture* (անգլերեն)։ Վերցված է June 11, 2018

Արտաքին հղումներ
----------------

* Պաշտոնական կայք(չաշխատող հղում)
* Kaos Internet Movie Database կայքում
**EM-14** (ԵՄ-14), ադրբեջանական արտադրության ինքնաձիգ նախատեսված ՆԱՏՈ-յի 5,56×45 մմ փամփուշտների համար։ Ստեղծել է Էմին Ահմեդովը 2014 թվականին։ Մասսայական արտադրության է դրվել 2016 թվականից։

Կառուցվածք
----------

ЕМ-14 ինքնաձիգի կառուցվածքը հիմնված է Կալաշնիկ ինքնաձիգի կառուցվածքի վրա։ EM-14 զինատեսակը կարող է խոցել թիրախը մինչև 1000 մետր հեռավորության վրա։ Կրակի արագությունը հասնում է մինչև 660 կրակոց 1 րոպեում։ Ինքնաձիգը հագեցած է ծալովի կոթով, որի երկարությունը հնարավոր է հարմարեցնել։

Արտադրություն
-------------

EM-14 ինքնաձիգի մասսայական արտադրությունը սկսվել է 2016 թվականին։ Ըստ Ադրբեջանի Հանրապետության ռազմական արդյունաբերության նախարար Յավեր Ջամալովի՝ ինքնաձիգ հրացանն արտադրվում է արտահանման համար, սակայն, ըստ անհրաժեշտության, կսկսեն զինատեսակի խմբաքանակներ մատակարարել Ադրբեջանի ռազմականացված միավորումներին։

Ծանոթագրություններ
------------------

1. ↑  «EM-14»։ *ВикиВоины*։ Վերցված է 2017 թ․ հոկտեմբերի 8 (ռուս.)
2. ↑  bmpd (2016 թ․ ապրիլի 20)։ «Азербайджанский вариант автомата Калашникова под патрон 7,62×39 мм»։ bmpd։ Վերցված է 2017 թ․ հոկտեմբերի 8 (ռուս.)
**Lamborghini Centenario**, միջին հզորության շարժիչով սուպերմեքենա, որը թողարկվել է սահմանափակ քանակով՝ 40 օրինակով ի պատիվ Lamborghini ապրանքանիշի ստեղծող Ֆերուչո Լամբորգինիի 100-ամյակի։ Ավտոմեքենան մշակվել է Lamborghini Centro Stile դիզայնի ստուդիայի կողմից և ներկայացվել է Ժնևի ավտոսալոնի շրջանակներում 2006 թվականի մարտին։ Ընդհանուր առմամբ թողարկվել է 20 կուպե և 20 ռոդսթեր, ընդ որում՝ ամբողջ խմբաքանակը վաճառվել է։

Նկարագրություն
--------------

Մեքենան, որի թափքը ներկայացնում է մոնոկոկ ածխածնային մետաղալարին, ունի Lamborghini L539 արդիականացված V12 շարժիչ, որն ունի 235 կիլոգրամ քաշ և 6,5 լիտր աշխանտանքային ծավալ, որի հզորությունը կազմում է 770 ձիաուժ (566 կՎտ) 8500 պտ/րոպեի դեպքում։ Պտտման պահը հավասար է 690 Նմ րոպեում 5500 պտույտի դեպքում։ Ավտոմեքենան 0-ից մինչև 100 կմ/ժ արագություն հավաքում է 2,8 վայրկյանում, 0-ից մինչև 200 կմ/ժ՝ 8,6, 0-ից մինչև 300 կմ/ժ՝ 23,5 վայրկյանում։ Առավելագույն արագությունը 350 կմ/ժ է։ Հզորության համար, որը բաշխվում է բոլոր 4 անիվների վրա, օգտագործվում է 7 արագություններով ISR կիսաավտոմատ փոխանցման տուփ։ Սուպերմեքենայի առջևում օգտագործվել է 255/30 ZR20 անվադողեր, հետևում՝ 355/25 ZR20: Վառելիքի համակցված ծախսը, ըստ ընկերության հայտարարության, կազմում է 13,6 լիտր 100 կմ-ում, քաղաքում՝ 24,7, ավտոմայրուղում՝ 10,7: Աղտոտող նյութերի (CO2) արտանետումը կազմում է 370 գր/կմ, ընդ որում՝ ավտոմեքենան համապատասխանում է Եվրո-6 բնապահպանական նորմերին։

Պատկերասրահ
-----------

* 
* 
*

Տես նաև
-------

* Lamborghini Veneno
* Lamborghini Reventon

Ծանոթագրություններ
------------------

1. 1 2  Бисембин Асатур (2 марта 2016)։ «С днем рождения, папа! Новый Lamborghini Centenario к юбилею основателя компании»։ За рулём։ Վերցված է 2017-09-27
2. ↑  «В Питере – в музей!»։ Top Gear Russia։ Արխիվացված է օրիգինալից 2017-09-28-ին։ Վերցված է 28.09.2017
3. ↑  NOAH JOSEPH։ «Lambo to mark founder's birth with limited-run supercar in Geneva» (անգլերեն)։ Auto Blog։ Արխիվացված է օրիգինալից 2017-09-28-ին։ Վերցված է 28.09.2017
4. ↑  CRISTIAN GNATICOV։ «Lamborghini "Centenario" Has Been Reportedly Sold Out» (անգլերեն)։ Car Scoops։ Արխիվացված է օրիգինալից 2017-09-28-ին։ Վերցված է 28.09.2017
5. 1 2 3  «Lamborghini Centenario - TECHNICAL SPECIFICATIONS» (անգլերեն)։ Официальный сайт Lamborghini։ Արխիվացված է օրիգինալից 2017-09-28-ին։ Վերցված է 28.09.2017

Արտաքին հղումներ
----------------

* Մոդելի էջն արտադրողի կայքում Archived 2017-09-28 at Archive.is
**«Ագրարային պետական տեսչությունների մասին»** Հայաստանի Հանրապետության օրենք, որն ընդունվել է 1996 թվականին և գործել է մինչև 2017 թվականը։ Ուժը կորցրած է ճանաչվել 2017 թվականի նոյեմբերի 17-ին ընդունված օրենքով։

Սահմանում
---------

Օրենքը Սահմանել է ՀՀ ագրարային պետական տեսչությունների գործունեության իրավական, տնտեսական և կազմակերպչական ապահովման հիմունքները, կարգավորել է ՀՀ տարածքում գործող ձեռնարկատերությունների, հիմնարկների և կազմակերպությունների, անհատ ձեռներեցների, նաև քաղաքացիների ու ագրարային պետական տեսչությունների փոխհարաբերությունները։

Ծանոթագրություններ
------------------

1. ↑  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ «ԱԳՐԱՐԱՅԻՆ ՊԵՏԱԿԱՆ ՏԵՍՉՈՒԹՅՈՒՆՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»։ *www.arlis.am*։ Վերցված է 2023 թ․ օգոստոսի 29

Արտաքին հղումներ
----------------

* «Ագրարային պետական տեսչությունների մասին» օրենքը ՀՀ Ազգային ժողովի կայքում

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
MEFV-ն մարդու գեն է, կազմված է տասը էկզոններից, որոնք կոդավորում են 781 ամինաթթվային հաջորդականությամբ սպիտակուց, որը կոչվում է պիրին կամ մարենոստրին։ Պիրինը հիմնականում էքպսրեսվում է նեյտրոֆիլներում, էոզինոֆիլներում և մոնոցիտներում, որոնք մեծ դեր ունեն բորբոքային գործընթացներում։ Այն հայտնաբերվում է արյան, հոդերի, փայծաղի ու մկանների հյուսվածքներում, ինչպես նաև մի շարք բջջային գծերում։ Բջջում պիրինը սովորաբար տեղակայվում է ցիտոպլազմայում, սակայն հայտնաբերվում է նաև բջջակմախքին կից և կորիզում։

Պիրինի ուսումնասիրությունը հաջորդականության հոմոլոգիայի վերլուծության միջոցով թույլ է տվել իդենտիֆիկացնել սպիտակուցի մի շարք դոմեններ։ N-ծայրային 6-88 ամինաթթուները կազմում են PYRIN (PYD, PAAD, DAPIN) կոչվող դոմենը, որը պատկանում է մահվան դոմենների (death domains) ընտանիքին։ 375-412 ամինաթթուները կազմում են B-box (B-box type zinc finger motif կամ zinc-binding domain) դոմենը, որը (408-594) գերպարուրված հատվածով միանում է C-ծայրային (577-757) B30.2 (PRY/SPRY) դոմենին։ ԸՄՏ մուտացիաների մեծ մասը տեղակայվում են հենց B30.2 դոմենի վրա, սակայն այս դոմենի և համապատասխան մուտացիաների դերը պիրինի ֆունկցիաների իրագործման մեջ դեռևս պարզաբանված չէ։ Պիրինի կազմում առկա են նաև երկու պոտենցիալ կորիզային տեղակայման ազդանշաններ (nuclear localization signals) 419-422, 420-437 դիրքերում։
Պիրինը դերը բջջում դեռևս բացահայտված չէ, սակայն ենթադրվում է, որ այն մասնակցում է բորբոքային գործընթացների կարգավորմանը։ 
MEFV գենը տեղակայված է 16-րդ քրոմոսոմի կարճ (p) թևի 13.3 դիրքում՝ 3,292,027 - 3,306,626 նուկլեոտիդներում.

Ասոցացված հիվանդություններ
--------------------------

Ներկայումս հայտնի է ավելի քան 80 MEFV մուտացիա, որոնք բերում են Ընտանեկան միջերկրածովյան տենդի(ԸՄՏ) կամ Պարբերական հիվանդության զարգացմանը։ Ամենատարածված մուտացիան Met694Val-ն է, որը նաև պայմանավորում է ԸՄՏ-ով հիվանդ մարդկանց մոտ ամիլոիդոզի զարգացմանը նախահակվածությունը։

Տես նաև
-------

Պարբերական հիվանդություն

Հղումներ
--------

1. ↑  «MEFV - Mediterranean fever»։ US National Library of Medicine, National Institutes of Health, Department of Health & Human Services։ 2011-04-07։ Վերցված է 2011-04-14
**Ադելաիդա** կամ Իսլա Ադելաիդա կամ Իսլա Բելգրանո մեծ, հիմնականում սառուցապատ կղզի՝ 139 կիլոմետր (75 ծովային մղոն) երկարությամբ և 37 կիլոմետր (20 ծովային մղոն) լայնությամբ։ Գտնվում է Անտարկտիկական թերակղզու արևմտյան ափին գտնվող Մարգարիտա ծովածոցի հյուսիսային հատվածում։ Ջինջեր կղզիները գտնվում են հարավային բևեռում։ Բադիսը Ադելեիդ կղզու ամենաարևելյան լեռն է և ունի 1220 մետր բարձրություն։ Կղզին ընկած է Արգենտինական, Բրիտանական և Չիլիական Անտարկտիդայի սահմանների միջև։

Պատմություն
-----------

Ռոդերա կայանը դեպի Անտարկտիկական թերակղզին 2003 թվականի նոյեմբերին
Ադելաիդա կղզին հայտնաբերվել է 1832 թվականին Բրիտանական արշավախմբի անդամ Ջոն Բիսկոի կողմից։ Կղզին առաջին անգամ հետազոտվել է ֆրանսիական արշավախմբի անդամ Ժան-Բատիստ Շարկոի կողմից։

Համապատասխանեցնելով այդ ժամանակվա սկզբնաղբյուրների հետ՝ Բիսկոն կղզին անվանակոչում է Ադելաիդա՝ ի պատիվ Մեծ Բրիտանիայի թագուհի Ադելաիդայի։

Կղզին ունի 2 հենակետ։ Հին Ադելաիդա կղզու հենակետը (հայտնի նաև հիմք Թ) կառուցվել է Ֆոլկլենդյան կղզիների կախվածության հետազոտության կողմից (ՖԿԿՀ), որը դարձել է Բրիտանական Անտարկտիդայի հետազոտություն։ Հենակետը փակվում է անկայուն օդային ճանապարհների պատճառով, և 1976-1977 թվականներին աշխատանքները տեղափոխվում են նոր Ռոդերայի հետազոտության կայան։ Այս հենակետը մնում է բաց։ 1984 թվականին հին ԲԱՀ-ը հանձնվում է Չիլիական լիազորությանը, երբ վերանվանվում է Թենիենթե Լուիս Կարվահալ Վիլլարոել Անտարկտիկական Հենակետ։ Հետագայում չիլիացիներն այն օգտագործում են որպես ամառային միակ կայան։ Թեև օդային ճանապարհները բարձրավանադակներից դեպի կայան դարձել են այնքան անկայուն, որ Չիլիի ռազմաօդային ուժերը այստեղ դադարեցրել են գործողությունները։ Չիլիի ռազմածովային ուժերը գրեթե ամեն ամառ այցելում են կայան, որպեսզի ապահովեն դրա լավ պահպանությունը։ ԲԱՀ-ն այցելում է կայան նաև ձմեռվա ընթացքում, երբ մուտքն ավելի հեշտ է բարձրավանդակներից ։ Ժամանակի երկարության շնորհիվ կղզին բնակեցվել է Անտարկտիկական չափանիշներին համապատասխան։

Ծանոթագրություններ
------------------

1. ↑  Extract from the 'Tasmanian' of Hobart (հոկտեմբերի 11, 1833)։ «Interesting to the World at Large»։ The Sydney Monitor, 2 November 1833։ Վերցված է մարտի 26, 2015
2. ↑  Stanton William (1975)։ *The Great United States Exploring Expedition*։ Berkeley: University of California Press։ էջ 147։ ISBN 0520025571  `|url-access=` պարամետրը գոյություն չունի (օգնություն)

Արտաքին հղումներ
----------------

* BAS Mapping Catalogue(չաշխատող հղում)
* Images at BAS
**Ադուր Բհասի** (մարտի 2, 1927(1927-03-02) կամ 1929, Տրիվանդրամ, Բրիտանական Հնդկաստան, Բրիտանական կայսրություն - մարտի 29, 1990(1990-03-29), Կերալա, Հնդկաստան), հնդիկ դերասան, մալայալամ ֆիլմերում խաղացել է ավելի քան 500 տարբեր դերեր, «Kerala State Film Awards» մրցանակի եռակի հաղթող։

Կենսագրություն
--------------

Բհասին ծնվել է 1927 թվականի մարտի 1-ին Տրիվանդրամում՝ Ռոսկոտ ծովախորշում՝ հայտնի կատակերգու, ակնարկագիր և փաստաբանի Ե. Վ. Կրիշնա Փիլայի և բանաստեղծ Ռաման Պիլայի դստեր՝ Մահեշվարի Ամմայի ընտանիքում։ Հոր մահից հետո Բհասին հարազատների հետ տեղափոխվել է իր հոր հայրենիք, իսկ դպրոցն ավարտելուց հետո վերադարձել է Տրիվանդրամ և ընդունվել տեքստիլ տեխնոլոգիաների ինստիտուտ։

Ավարտելուց հետո որոշ ժամանակ աշխատել է, սակայն հասկացել է, որ ցանկանում է դառնալ պրոֆեսիոնալ դերասան։ Ռադիոյում մասնակցել է սիրողական բեմադրությունների, այնուհետև տեղափոխվել կինոյի աշխարհ՝ փոքրիկ դեր խաղալով Thiramala ֆիլմում։ 1961 թվականին առաջարկել են ավելի լուրջ դերեր և դարձել է «Մոլիվուդ»-ի՝ մալայալական կինոյի ամենահայտնի դերասաններից մեկը։

1974 թվականին Չաթաքարիում դերակատարման համար «Լավագույն դերասան» անվանակարգում ստացել է Կերալայի պետական կինոմրցանակ։ 1979 թվականին «Cheriyachante Krura Krithyangal» ֆիլմում ունեցած դերակատարման համար ստացել է նույն մրցանակը, իսկ 1984 թվականի ապրիլի 18-ին ֆիլմում երկրորդ պլանի դերը նրան բերել է երրորդ հաղթանակը։ Նա նաև 1975 թվականին լավագույն դերասանության համար պարգևատրվել է Filmfare Awards South մրցանակով։

2009 թվականին Քերալայում գտնվող Պատանամիտտա քաղաքում կառուցվել է Ադուր Բահսիի հուշահամալիրը։ 2014 թվականին նրա կրտսեր եղբայրը՝ Ք.Պադմանաբհան Նաիրը, նրա մասին գիրք է հրապարակել։

Ծանոթագրություններ
------------------

1. 1 2  Internet Movie Database — 1990.
2. ↑  *Reed, S.* The Times of India Directory and Year Book Including Who's who. — Bennett, Coleman. 1984. — С. 235.
3. ↑  Адур Бахаси
4. ↑  «Book on Adoor Bhasi released» (անգլերեն)։ Manorama Online։ 2014-09-23։ Վերցված է 2017-10-26

Աղբյուրներ
----------

* P.K. Ajith Kumar (2015-03-29)։ «A genius called Adoor Bhasi»։ *The Hindu* (անգլերեն)
* Ammu Zachariah (2012-07-28)։ «Will Dileep play Adoor Bhasi?»։ *The Times of India* (անգլերեն)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · ԿինոՊոիսկ |
|  |
| Չափորոշչային վերահսկողություն | LCCN: n2009032936 · VIAF: 88414405 · WorldCat VIAF: 88414405 |

 |
**Ազատուհի Հրանտի Փաշինյան** (նոյեմբերի 1, 1997(1997-11-01), Երևան, Հայաստան), հայ նկարչուհի, մեյք-ափ արտիստ։ Հայտնի է Ազա Փաշինյան անվամբ։ Նա, որպես կտավ, օգտագործում է իր մարմինը։ Նկարչուհին տարբեր նկարչական հնարքների միջոցով ստեղծում է տեսողական պատրանքներ։ Ըստ նրա՝ այդպիսի տեսողական պատրանքներ ստեղծելը տարածված չէ Հայաստանում, սակայն նա շարունակելու է սովորել և ստեղծագործել։

Կենսագրություն
--------------

Ազա Փաշինյանը ծնվել է 1997 թվականի նոյեմբերի 1-ին Երևան քաղաքում։ Ավարտել է Ալեքսանդր Մյասնիկյանի անվան համար 66 դպրոցը։ Ներկայումս սովորում է Երևանի պետական հումանիտար քոլեջում։ Տիրապետում է հայերենին, ռուսերենին, անգլերենին։ 2005 թվականին մասնակցել է Մարտիրոս Սարյանին նվիրված նկարչական մրցույթին և զբաղեցրել 3-րդ հորիզոնականը։ 2009 թվականին մասնակցել է Մարտիրոս Սարյանի տուն-թանգարանում կայացած ցուցահանդեսին։ 2010 թվականին մասնակցել է «Պատկերասրահ» ցուցահանդեսին։ Նույն թվականին կատարել է անձնական նկարների բարեգործական վաճառք։ 2011 թվականին կազմակերպել է խմբային նկարների անհատական ցուցահանդես։ 2012 թվականին մասնակցել է «Մերգելյան» ցուցահանդեսին։ 2015 թվականին մասնակցել է հին հայկական գորգերի և կարպետների ուսումնասիրությանն ու նորոգմանը։ 2011-2016 թվականներին մասնակցել է հայ նկարիչների գործունեության ուսումնասիրմանը։

Ստեղծագործություն
-----------------

Ազան զբաղվում է բոդի արտով։ Տարբեր նկարչական հնարքներով մարմնի վրա ստեղծում է տեսողական պատրանքներ։ Այդպիսի հնարքներով նա կերպարանափոխում է ցանկացած հայտնի ու անհայտ մարդու։ Նա ասում է, որ դիմահարդարմամբ սկսել է զբաղվել երկու տարի առաջ և հասկանալով, որ դա իրեն չի բավականացնում, սկսեց զբաղվել տեսողական խաբկանքներ ստեղծելով, ինչը, ըստ նկարչուհու, դուր է գալիս իրեն և գրավում մարդկանց։ Ազան արդեն ստեղծել է Մոնա Լիզայի, Նիքի Մինաժի, Սիրուշոյի, Ֆրիդա Կալոյի և Մկրտիչ Արզումանյանի փոխակերպումները։ Նա սիրում է ֆանտաստիկ ֆիլմեր դիտել և նշում է, որ իր ոգեշնչման աղբյուրը ֆանտաստիկ ֆիլմերն են։

Ծանոթագրություններ
------------------

1. 1 2  Սարգսյան Մելանի։ «Ճանաչենք նրանց. Ազա Փաշինյանը տեսողական պատրանքներ է ստեղծում»։ *VNews* (հայերեն)։ Վերցված է 2020 թ․ ապրիլի 1  CS1 սպաս․ հայերենը նշված է (link)
2. ↑  «Ստարտափ Հայաստան. Փոխակերպվող աղջիկն ու կախարդական վրձինը 05.07.2019»։ *Հայաստանի Հանրային Ռադիո* (հայերեն)։ Վերցված է 2020 թ․ ապրիլի 1  CS1 սպաս․ հայերենը նշված է (link)
3. ↑   (անգլերեն) *Ստարտափ Հայաստան. Ազա Փաշինյան 05.07.2019*, վերցված է 2020-04-01
**Ford Nucleon**, կոնցեպտ մեքենա, որն աշխատում է կոմպակտ միջուկային ռեակտորի հաշվին։ Մշակվել է 1958 թվականին Ֆորդ ընկերության կողմից, բայց ոչ մի աշխատաող մոդել այդպես էլ չի կառուցվել։

Նկարագրություն
--------------

Կոնցեպցիան չի ներառում ներքին այրման շարժիչ, մեքենան պետք է աշխատեր բացառապես միջուկային ռեակտորի էներգիայի հաշվին` զետեղված հետևի մասում և պետք էր օգտագործեր շոգեշարժիչ, որը պետք է աշխատեր ուրանի բաժանումից, համանմանորեն նրանց, որոնք օտագործում են ստորջրյա ատոմային նավակի վրա։ Պատիճը ռադիակտիվ վառելանյութով զետեղում է նաև հետևից և պաշտպանված էր կրկնակի հատակով։ Պատիճները ենթադրաբար պետք է լիներ փոփոխական, որպեսզի հեշտ լինր վերալիցքավորել երկար ճանապարհորուրդությունների ժամանակ։ Խցիկը նախագծված էր այնպես, որ ուղևորները պաշտպանվեն ռեակտորի ազդեցությունից, այն պատրաստված էր ապակու և մետաղի կափարիչի տեսքով, կողքերից` օդախցիկներ։ Ford Nucleon-ի մի քանի նկարներում պատկերված է փականներ, որոնք տեղադրված են օդախցիկների վրա։

Ենթադրվում է, որ մեքենան միջուկային վառելիքի մեկ պարկուճով կկարողանար անցնել մոտ 8․000 կմ (5000 մղոն) կամ ավելի` կախված տեղադրված պարկուճի տեսակից։ Վառելիքը սպառվելուց հետո հատուկ տեխկայաններում միջուկային վառելիքը պետք է փոխարինվեր թարմ վառելիքով։

Ծանոթագրություններ
------------------

1. ↑  Bellows Alan (2006 թ․ օգոստոսի 27)։ «The Atomic Automobile»։ Damn Interesting։ Վերցված է 2011 թ․ հունվարի 8

Արտաքին հղումներ
----------------

* Машиностроители 1960-х: автомобилю XXI века нужен атомный реактор — Membrana.ru Archived 2020-08-13 at the Wayback Machine.
**Ազգային ժապավենային կիսաշրջազգեստի օր**, Կանադայի ազգային տոն, որը նվիրված է ժապավենային կիսաշրջազգեստին, որն ավանդաբար կրում են բնիկ կանայք։ Այն առաջին անգամ նշվել է 2023 թվականի հունվարի 4-ին։

Պատմություն
-----------

Օրը ոգեշնչվել է Իզաբելլա Քուլաքի՝ բնիկ աղջկա փորձառությամբ, որը Սասկաչևանի տարրական դպրոցում «պաշտոնական հագուստի օրվա» ժամանակ հագել էր ժապավենային կիսաշրջազգեստ, սակայն նրան ասել էին, որ այն չի համապատասխանում «ֆորմալ զգեստի» չափանիշներին։ Այս դիտողությունը սոցցանցերում մեծ արձագանք է առաջացրել, տեղի է ունեցել երթ դեպի դպրոց և դաշնային կառավարության կողմից ժապավենային կիսաշրջազգեստը ճանաչելու կոչ։

Սենատոր Մերի Ջեյն ՄաքՔալումը ներկայացրել է S-219 օրինագիծը, որով սահմանվում է Ազգային ժապավենային կիսաշրջազգեստի օր՝ ի պատիվ Իզաբելլա Քուլաքի։

ՄաքՔալումի խոսքով՝ այդ օրը «Կանադայում հնարավորություն է ընձեռել բոլորին ճանաչելու, սովորելու և նշելու բնիկների ավանդույթների և մշակույթի արտահայտման կարևորությունը»։

Օրինագիծը ստացել է միաձայն աջակցություն խորհրդարանում և օրենքի ուժ է ստացել 2022 թվականի դեկտեմբերին։

Ազգային ժապավենային կիսաշրջազգեստի օրն առաջին անգամ նշվել է 2023 թվականի հունվարի 4-ին։

Ծանոթագրություններ
------------------

1. 1 2 3  Dickson Courtney (Jan 04, 2023 5:14 PM EST)։ «What the first National Ribbon Skirt Day means for the founder of Vancouver Indigenous Fashion Week»։ *CBC News*։ CBC/Radio-Canada։ Վերցված է Jan 04, 2023
2. ↑  «Thanks to one little girl, today we celebrate National Ribbon Skirt Day»։ *Sudbury.com*։ 4 January 2023։ Վերցված է 7 January 2023
3. ↑  Christian Allaire (5 January 2023)։ «The First National Ribbon Skirt Day Was a Stylish—And Powerful—Movement»։ *Vogue*։ Վերցված է 7 January 2023
4. 1 2  Jennifer Francis (23 December 2022)։ «National Ribbon Skirt Day bill passed, to be celebrated on Jan. 4»։ CBC։ Վերցված է 7 January 2023
5. 1 2  «Statement by the Prime Minister on National Ribbon Skirt Day»։ Prime Minister's Office։ 4 January 2023։ Վերցված է 7 January 2023

Արտաքին հղումներ
----------------

* An Act respecting a National Ribbon Skirt Day
**Mumm** (ֆր.՝ Mumm), ֆրանսիական Ռեյմս քաղաքում գտնվող շամպայն գինիներ արտադրող ընկերություն և բրենդ։

Պատմություն
-----------

Ընկերությունը հիմնադրվել է 3 Մյում եղբայրների` Ժակոբի, Գոտլիբի և Ֆիլիպի կողմից, որոնք գերմանացի գինեգործներ էին Հռենոսի հովտից և Բրյուլ քաղաքից Ֆրիդրիխ Գիսլերի կողմից 1827 թվականի մարտի 1-ից և կոչվում էր P. A. Mumm Giesler et C°։ P. A. տառերը հոր անվանատառերն են, որը հաջողակ գինու վաճառական էր Զոլինգենից։ 1852 թվականին Ժորժ Հերման Մյումը՝ Պիտեր Առնոլդի թոռը, դարձավ գինետան ղեկավարը և նրա G. H. անվանատառերն սկսեցին կիրառել ընկերության անվան մեջ։ Շամպայնի պիտակների կարմիր երիզն արվել է Պատվավոր լեգիոնի ֆրանսիական շքանշանի ժապավենի նման և դարձավ այս շամպայնի տարբերակիչ նշանը։ Որոշ ժամանակ անց ֆրանսիացիները ազգայնացրին Mumm ընկերությունը, թեև նրա հիմնադիրները, և նրանց ընտանիքները մինչև Առաջին համաշխարհային պատերազմն ապրում էին Ֆրանսիայում՝ չընդունելով ֆրանսիական քաղաքացիություն։

Ներկայումս կազմակերպությունը պատկանում է ֆրանսիական Pernod Ricard՝ ալկոհոլային խմիչքների արտադրող և մատակարար կազմակերպությանը։ Ըստ վաճառքի ծավալի՝ այն աշխարհում երրորդն է Moët & Chandon և Կլիկո այրուց հետո։ Յուրաքանչյուր տարի վաճառվում է մոտ 8 միլիոն շիշ գինի աշխարհի ավելի քան 100 երկրներում։ Մյումը Ֆորմուլա 1-ի պաշտոնական հովանավորն էր 2000-2016 թվականներին և հատուկ շամպայնի շշեր էր տրամադրում հաղթողներին՝ հարթակի վրա տոնելու համար։

ԱՄՆ-ում կալիֆորնիական մեթոդով փրփրուն գինիներ են արտադրվում G.H. Mumm & Cie և Joseph E Seagram & Sons ընկերությունների համատեղ համագործակցությամբ։ Ընկերությունը տեղակայված է Նապա հովտում։

Ծանոթագրություններ
------------------

1. 1 2  20th Century Press Archives — 1908.
2. ↑  SIRENE (ֆր.)
3. 1 2  Лучшие вина мира. 10 знаменитых брендов шампанского
4. ↑  «Le mousseux remplace le champagne sur le podium - Fil Info - Formule 1 - Auto/Moto»։ Sport24։ 2016-03-22։ Վերցված է 2016-03-24
5. ↑  Шампанское в Формуле-1

Արտաքին հղումներ
----------------

* Mumm-ի պաշտոնական կայք (անգլ.)
* Mumm Napa-ի պաշտոնական կայք (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 12001546c · GND: 274972-5 · SUDOC: 028116755 · VIAF: 149740449 · WorldCat VIAF: 149740449 |

 |